Гэты унікальны калектыў арганічна спалучае традыцыі выканання на рускіх музычных інструментах з самабытным беларускім каларытам. З 1998 года ён з’яўляецца філарманічным. У рэпертуары калектыву — звыш 30 твораў інструментальнай класічнай музыкі і паўсотні твораў беларускіх кампазітараў, больш за сто рамансаў і песень. Калектыў выступаў з такімі вядомымі зоркамі сцэны, як народныя артысты СССР Барыс Штокалаў, Віргіліус Нарэйка, Юрый Багацікаў, народнымі артыстамі Расіі Сяргеем Захаравым, Людмілай Сенчынай, Уладзімірам Трошыным, дамрыстам Аляксандрам Цыганковым, сусветна знакамітым італьянцам Раберціна Ларэці... А наперадзе — усё новыя творчыя праекты!